ఐరోపా
సాంప్రదాయకంగా ఏడు ఖండాలు అని చెప్పుకొనేవాటిలో ఐరోపా ఒకటి. యురేషియా భూఖండము యొక్క పశ్చిమాత్య ద్వీపకల్పము. ఐరోపాకు ఉత్తరాన ఆర్కిటిక్ మహాసముద్రము, పశ్చిమాన అట్లాంటిక్ మహాసముద్రము, దక్షిణాన మధ్యధరా సముద్రము, ఆగ్నేయాన కాకసస్ పర్వతాలు, నల్ల సముద్రం మరియు నల్లసముద్రాన్ని, మధ్యధరా సముద్రాన్ని కలుపుతున్న కాలువలు సరిహద్దులుగా ఉన్నాయి. తూర్పు దిశన ఐరోపా మరియు ఆసియా ఖండాలకు సరిహద్దులుగా ఉరల్ పర్వతాలు, ఉరల్ నది మరియు కాస్పియన్ సముద్రం ఉన్నాయి. విస్తీర్ణాన్ని బట్టి ఐరోపా, 10,180,000 చదరపు కిలోమీటర్లు (3,930,000 చ.మై) వైశాల్యముతో ప్రపంచములో రెండవ చిన్న ఖండము. ఇది 2% భూమి వైశాల్యము కలిగి ఉంది. ఐరోపా ఖండంలో దాదాపు 50 దాకా సర్వసత్తాక దేశాలు ఉన్నాయి. కానీ వీటి కచ్చితమైన సంఖ్య ఐరోపా యొక్క సరిహద్దుల నిర్ణయాన్ని బట్టి, పూర్తిస్థాయి గుర్తింపులేని ప్రదేశాలను పరిగణనలోకి తీసుకోవటం, తీసుకోకపోవటం వంటి విషయాలపై ఆధారపడుతుంది. ఐరోపా దేశాలలో జనాభా వారిగా మరియు వైశాల్యము వారీగా రష్యా అన్నింటికంటే పెద్దదేశం కాగా వాటికన్ అన్నింటికంటే చిన్నదేశం. 71 కోట్ల జనాభాతో ఆసియా, ఆఫ్రికాల తర్వాత ఐరోపా అత్యంత జనాభా కలిగిన ఖండము. ప్రపంచము యొక్క 11% ప్రజలు ఐరోపాలో నివసిస్తున్నారు. అయితే, ఖండము అంటే ఒక భౌగోళిక ఉనికితో పాటు, సాంస్కృతిక మరియు రాజకీయ ఉనికిని కూడా సూచిస్తుంది కాబట్టి ఐరోపా యొక్క సరిహద్దులు మరియు జనాభా గురించి ఏకాభిప్రాయము లేదు.
దేశాల జాబితా – దీవుల దేశాలు
"ద్వీపదేశం" లేదా "సరిహద్దు లేని దేశం" అంటే అంతర్జాతీయ చట్టాల ప్రకారం స్వాధిపత్యం కలిగి ఉండి, మరే దేశంతోనూ నేల భాగంలో సరిహద్దు లేనిది. ఉదాహరణకు ఐర్లాండ్ ద్వీపంలో కొంతభాగం ఐర్లాండ్ దేశం ఉంది గాని అదే దీవిలోని ఉత్తర ఐర్లాండ్ భాగం యునైటెడ్ కింగ్‌‌డమ్ దేశానికి చెందినది. కనుక ఈ దేశం "సరిహద్దు లేని దేశం కాదు. కాని మడగాస్కర్ అనే దేశం ఆ పూర్తి దీవిపైన స్వాధిపత్యం కలిగి ఉన్నది గనుక అది ద్వీపదేశంగా లెక్క. అదే ఆస్ట్రేలియా విషయానికి వస్తే ఒక పూర్తి ఖండం, ద్వీపం కూడా ఆ దేశం అధిపత్యంలో ఉన్నందున అది ఒక ద్వీపదేశమని కొందరి అభిప్రాయం. కాని సరిహద్దు లేని దేశం అంటే ఒకే దీవికి పరిమితం కానక్కరలేదు. మైక్రొనీషియా వంటి దేశంలో వేలాది చిన్నచిన్న దీవులున్నాయి. క్యూబా విషయానికొస్తే ఆ దేశమున్న దీవిలోని గ్వాంటనామో Bay పై అమెరికా సంయుక్త రాష్ట్రాలకు దాదాపు పూర్తి నియంత్రణ ఉన్నందున అది వివాదంలో ఉంది. సైప్రస్ విషయంలో ఇప్పుడు ఈ విధమైన వివాదం మిగిసినట్లే (బ్రిటిష్ అక్రోతిరి, ధెఖెలియా ప్రాంతాలు పూర్తి స్వపరిపాలన గలిగిన బ్రిటిష్ భూభాగాలుగా దాదాపు సర్వత్రా గుర్తించబడినందువలన.
" ఆంగ్ల వికీపీడియాలో " చూడండి